Aurora boreală s-a putut vedea în noaptea de vineri spre sâmbătă pe cerul Sălajului. Fenomenul s-a produs deoarece au avut loc mai multe erupții solare care au generat o furtună geomagnetică. De fapt, aceste erupții de o intensitate mare au perturbat câmpul magnetic al Pământului. Aurora boreală s-a văzut în reprize, aceasta fiind observată la începutul nopţii, iar după o pauză de o oră, redevenind vizibilă sâmbătă dimineaţa, la o oră după miezul nopţii.
Aurora ar putea fi observată şi în noaptea aceasta, dar nu există o certitudine în privinţa asta. Cei care doresc să urmărească fenomenul, trebuie să o facă din afara oraşelor mari şi să privească spre nord.
M. S.